|  |  |
| --- | --- |
| **Частична предварителна оценка на въздействието** | |
| **Институция:**  Министерство на земеделието, храните и горите | **Нормативен акт:**  Проект на Постановление на Министерския съвет за приемане на Наредба за специфичните изисквания към казеините и казеинатите, предназначени за консумация от човека |
|  |  |
| **Лице за контакт:**  Д-р Димитър Димитров – държавен експерт в дирекция „Политики по агрохранителната верига“  Д-р Ива Янчева – главен експерт в дирекция „Политики по агрохранителната верига“ | **Телефон и ел. поща:**  02 985 11 305  ел. поща: [DPDimitrov@mzh.government.bg](mailto:DPDimitrov@mzh.government.bg)  02 985 11 305  ел. поща: [IYancheva@mzh.government.bg](mailto:IYancheva@mzh.government.bg) |
| **1. Проблем/проблеми за решаване:**  **Проблем 1 „Необходимост от нова наредба за специфичните изисквания към казеините и казеинатите, предназначени за консумация от човека“.**  *1.1 Кратко опишете проблема/проблемите и причините за неговото/тяхното възникване. По възможност посочете числови стойности.*  В „Държавен вестник“ бр. 52 от 2020 г. беше обнародван новият Закон за храните, влязъл в сила от деня на обнародването му.  Съгласно § 8, ал. 1 от преходните и заключителни разпоредби на Закона за храните, подзаконовите нормативни актове по прилагането му се приемат, съответно издават, в 6-месечен срок от влизането на закона в сила, а съгласно ал. 3, до приемането, съответно издаването на актовете по ал. 1 се прилагат подзаконовите нормативни актове по прилагането на отменения Закон за храните, доколкото не противоречат на този закон.  На основание чл. 5 от Закона за храните специфичните изисквания към групи и подгрупи храни или определена храна от групи или подгрупи храни, тяхното производство, преработка и/или дистрибуция се определят с наредби на Министерския съвет.  Към настоящия момент е в сила и се прилага Наредба за специфичните изисквания към казеините и казеинатите, предназначени за консумация от човека, приета с ПМС № 2 от 6.01.2017 г., обн., ДВ, бр. 4 от 13.01.2017 г., в сила от 13.01.2017 г. Наредбата е приета на основание чл. 4 от отменения Закон за храните.  Във връзка с гореизложеното е необходимо да бъде издадена нова наредба, на основание чл. 5 от новия Закон за храните, за специфичните изисквания към казеините и казеинатите, предназначени за консумация от човека, която да отмени съществуващата Наредба за специфичните изисквания към казеините и казеинатите, предназначени за консумация от човека, приета с ПМС № 2 от 6.01.2017 г., обн., ДВ, бр. 4 от 13.01.2017 г., в сила от 13.01.2017 г.  Проектът на наредбата следва структурата и съдържанието на съществуващата Наредба за специфичните изисквания към казеините и казеинатите, предназначени за консумация от човека. Разпоредбите в проекта на наредба са прецизирани и са съобразени с настъпилите промени в законодателството на Европейския съюз, както и в националното законодателство, и по-специално Закона за храните и Закона за управление на агрохранителната верига.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.  *1.3. Посочете защо действащата нормативна рамка не позволява решаване на проблема/проблемите.*  Приет е нов Закон за храните и е променена законовата делегация за издаване на наредбата.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Необходимо е в националната нормативна уредба да се въведат изискванията на Директива (ЕС) 2015/2203 на Европейския парламент и на Съвета относно сближаването на законодателствата на държавите членки във връзка с казеините и казеинатите, предназначени за консумация от човека и за отмяна на Директива 83/417/ЕИО на Съвета (ОВ, L 314 от 01.12.2015 г.) (Директива (ЕС) 2015/2203), Първа директива на Комисията 86/424/ЕИО от 15 юли 1986 година относно общностните методи за вземане на проби за химически анализ от предназначени за консумация казеини и казеинати консумация (ОВ, L 243 от 28.08.1986 г., специално българско издание: глава 13, том 007) (Първа директива на Комисията 86/424/ЕИО) и Първа директива на Комисията 85/503/ЕИО oт 25 октомври 1985 година относно методите за анализ на казеини и казеинати, предназначени за консумация (ОВ, L 308 от 20.11.1985 г., специално българско издание: глава 13, том 007) (Първа директива на Комисията 85/503/ЕИО).  С проекта на наредба се създават и условия за прилагането на Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г.) (Регламент (ЕС) 1169/2011).  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Последваща оценка на въздействие не е извършвана, както и анализи за изпълнението на политиката. | |
| **2. Цели:**  **Цел 1** „Определяне на ясни изисквания и критерии към наименованията, състава, характеристиките, етикетирането, методите за вземане на проби и методите за анализ на казеините и казеинатите, както и на техните смеси, предназначени за консумация от човека.“  **Цел 2** „Прецизиране и съобразяване на разпоредбите с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига“. Сближаването на законодателствата на държавите членки във връзка с казеините и казеинатите, предназначени за консумация от човека.;  **Цел 3** „Гарантиране на висока степен на защита на здравето и правата на потребителите на територията на Република България, чрез осигуряване на подходяща информираност за групата храни, регламентирани в проекта“;  **Цел 4** „Улесняване свободното движение на казеини и казеинати, предназначени за консумация от човека и осигуряване на лесен достъп до висококачествени продукти.“ Принципът на свободното движение на стоки е ключов елемент при създаването на отворен вътрешен пазар. Единният европейски пазар помага на предприятията в ЕС, като цяло, да изградят стабилна платформа в открита, разнообразна и конкурентна среда.;  **Цел 5** „Ограничаване на възможностите за системни нарушения и повишаване на ефективността на контрола“. | |
| **3. Заинтересовани страни:**  1. Министерство на земеделието, храните и горите;  2. Българска агенция по безопасност на храните;  3. Бизнес оператори за производство на храни;  4. Бизнес оператори, които извършват дейност при преработка на храни;  5. Бизнес оператори, които извършват дейност при дистрибуция на храни, включително търговия на дребно;  По данни на Българската агенция по безопасност на храните към м. март 2021 г.:   * В страната няма обекти за производство на казеини и казеинати, предназначени за консумация от човека; * Обекти, в които се използват като суровина казеини и казеинати, предназначени за консумация от човека:   + Млекопреработвателни предприятия – 279 бр.   + Месопреработвателни предприятия (при производството на месни продукти казеините и казеинатите се използват като адитиви за възстановяване на влагозадържащата способност, в случаите когато се използват замразени меса)- 242 бр.   + Обекти за производство на хранителни добавки – 135 бр. * Обекти за дистрибуция (Обекти за съхранение и търговия на едро с храни от животински произход, в които съхранението не изисква контролирана температура и могат да съхраняват и дистрибутират казеини и казеинати, предназначени за консумация от човека) – 314 бр.   6. Потребители на продукти, съдържащи в състава си казеини и казеинати. | |
| **4. Варианти на действие. Анализ на въздействията:** | |
| **4.1. По проблем 1:** | |
| **Вариант 1 „Без действие“:**  **Описание:**  Не се приема нова Наредба за специфичните изисквания към казеините и казеинатите, предназначени за консумация от човека и се запазват разпоредбите в съществуващата Наредба, която е издадена на основание чл. 4 от отменения Закон за храните.  В действащата наредба не се съдържат разпоредби, отнасящи се за методите за вземане на проби и методите за анализ на казеините и казеинатите, както и на техните смеси, предназначени за консумация от човека.  При този вариант ще продължи да действа наредба, издадена на основание отменен закон, като няма да се постигне актуализиране и съответствие на подзаконовата нормативна уредба с настъпилите промени в законодателството на ЕС, както и в националното законодателство, и по-специално Закона за храните и Закона за управление на агрохранителната верига.  Няма да се постигне сближаването на законодателствата на държавите членки във връзка с казеините и казеинатите, предназначени за консумация от човека.  **Положителни (икономически/социални/екологични) въздействия:**  Няма положителни въздействия.  **Отрицателни (икономически/социални/екологични) въздействия:**   1. **По отношение на органите, осъществяващи официален контрол:**   Липса на актуални изисквания и критерии за вземане на проби за целите на официалния контрол на казеини и казеинати, както и на техните смеси, предназначени за консумация от човека.  Липса на ясни критерии относно методите за анализ на казеините и казеинатите, както и на техните смеси, предназначени за консумация от човека.  Органите на официалния контрол върху храните извършват контрол на групата храни, регламентирана в нормативния акт в съответствие с изискванията на европейското право и национално законодателство.  Трудности при извършване на ефективен контрол и проследяване на казеини и казеинати както и на техните смеси, предназначени за консумация от човека.  За 2020 г. при извършването на официален контрол, инспектори от отделите „Контрол на храни” при Областните дирекции по безопасност на храните (ОДБХ) на територията на Република България, в част от тях съвместно с други институции, са извършили 185 918 бр. проверки в цялата страна на обекти за производство, търговия на едро и дребно с храни и заведенията за обществено хранене, в това число и обекти, в които се използват като суровина казеини и казеинати, предназначени за консумация от човека и обекти за дистрибуция с казеини и казеинати.  **2. По отношение на бизнес оператори, производители, преработватели и/или вносители и бизнес оператори, извършващи дистрибуция на казеини и казеинати, предназначени за консумация от човека, включително търговия на едро и дребно:**  Неправилно етикетиране и представяне на храните, неправилно използване на наименованията за групата храни, регламентирана в нормативния акт.  Липсата на посочената информация ще затрудни бизнес операторите, по отношение на производството и предлагането на безопасни храни, в чийто състав са вложени казеини и казеинати, обезпечаване на високо ниво на защита на потребителите и улесняване на техният избор по отношение на безопасни хранителни продукти с подходящо етикетиране.  Ще се затрудни свободното движение на казеини и казеинати, предназначени за консумация от човека и осигуряването на лесен достъп до висококачествени продукти.  **3. По отношение на потребителите:**  Няма да бъде гарантирано изпълнението на общата цел, а именно гарантиране на висока степен на защита на здравето на потребителите на територията на Република България, чрез улесняване на техният избор по отношение на безопасни хранителни продукти, включващи в състава си казеини и казеинати, както и техните смеси.  Предлагането на пазара на хранителни продукти, съдържащи казеини и казеината, криещи риск за здравето на потребителите.    **Специфични въздействия:**  **Въздействия върху малките и средните предприятия:**  Съвпадат с въздействията по отношение на бизнес операторите.  **Административна тежест:**  Не се наблюдава допълнителна административна тежест.  **Вариант 2 „Приемане на проект на ПМС за приемане на Наредба за специфичните изискванията към казеините и казеинатите, предназначени за консумация от човека“**  **Описание:**  След публикуването на новия Закон за храните, съгласно § 8, ал. 1 от преходните и заключителни разпоредби, подзаконовите нормативни актове по прилагането му се приемат, съответно издават, в 6-месечен срок от влизането на закона в сила. Следователно е необходимо да бъде издадена нова наредба за специфичните изисквания към казеините и казеинатите, предназначени за консумация от човека, която да отмени съществуващата наредба и в която да бъдат актуализирани изискванията към производството и търговията на тази група храни.  С проекта на наредба се запазва транспонирането на Директива (ЕС) 2015/2203, Първа директива на Комисията 86/424/ЕИО и Първа директива на Комисията 85/503/ЕИО. .  Проектът на наредба следва структурата и съдържанието на съществуващата Наредба за специфичните изисквания към казеините и казеинатите, предназначени за консумация от човека. Изискванията в проекта на наредба към наименованията, състава, характеристиките и етикетирането не са нови, а съществуват и в сега действащата наредба. Те са прецизирани и са съобразени с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига.  Въвеждат се изисквания към методите за вземане на проби и методите за анализ на казеините и казеинатите, както и на техните смеси, предназначени за консумация от човека.  По отношение на методите за взимане на проби се въвеждат изисквания към персонала, запечатване и етикетиране на пробите, придружаваща документация, оборудването за взимане на проби, съдове за вземане на проби, техника за вземане на проби, съхранение и транспортиране на пробите, обхват и приложение на процедурата за взимане на проби.  По отношение на методите за анализ на казеините и казеинатите се въвеждат изисквания към подготовката на пробата за анализ, използваните реактиви и апаратура, изразяване на резултатите и изготвяне на протокол от изпитването, определяне съдържанието на влага определяне на съдържание на белтък, определяне на титруемата киселинност, определяне съдържанието на пепел и определяне на pH.  С проекта на наредба се създават и условия за прилагането на Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г.) (Регламент (ЕС) № 1169/2011) при етикетирането на групата храни, както и спазване на изискванията на наредбата по чл. 19 от новия Закон за храните.  В Приложение № 1 към чл. 15 от проекта на наредба са въведени изисквания за вземането на проби за целите на химичния анализ на казеините и казеинатите и за целите на официалния контрол, и придружаващата документация, които изисквания са съобразени с Наредба № 7 от 2020 г. за условията и реда за вземане на проби и лабораторно изпитване на храни (обн., ДВ, бр. 89 от 2020 г.), издадена на основание Закона за управление на агрохранителната верига.  В приложение 2 към чл. 16 от проекта на наредба са въведени изисквания за анализ на състава на казеините и казеинатите.  Ще се постигне актуализиране и съответствие на подзаконовата нормативна уредба с настъпилите промени в правото на ЕС, както и в националното законодателство.    **Положителни (икономически/социални/екологични) въздействия:**  **1**. **По отношение на органите, осъществяващи официален контрол:**  Определянето на ясни критерии по отношение изисквания към наименованията, състава, характеристиките, етикетирането, методите за вземане на проби и методите за анализ на казеините и казеинатите, както и на техните смеси, предназначени за консумация от човека способства за ограничаване на възможностите за системни нарушения и повишаване ефективността на контрола посредством улесняване дейностите по извършване на официален контрол в обектите за преработка и дистрибуция с обхванатата група храни.  Осъществява се и по-надежден контрол срещу подвеждащи практики за заблуда на потребителя.  Опазване на общественото здраве на територията на Република България.  Осигуряване на пълното въвеждане на разпоредбите на Директива (ЕС) 2015/2203, първа директива на Комисията 86/424/ЕИО и Първа директива на Комисията 85/503/ЕИО.  **2. По отношение на бизнес оператори, производители, преработватели и/или вносители и бизнес оператори, извършващи дистрибуция на казеини и казеинати, предназначени за консумация от човека, включително търговия на едро и дребно:**  Определяне на ясни изисквания и критерии към наименованията, състава, характеристиките, етикетирането, методите за вземане на проби и методите за анализ на казеините и казеинатите, предназначени за консумация от човека.  Опазване на общественото здраве на територията на Република България.  Еднозначното тълкуване на наименованията, състава и характеристиките на казеините и казеинатите, както и техните смеси, предназначени за консумация от човека, също така и ясно разписаните изисквания при тяхното етикетиране ще гарантират свободното придвижване на продуктите от една част на Съюза към друга по същия начин, по който това става в границите на отделните държави, в съответствие с чл. 114 от Договора за функциониране на Европейския съюз, който предвижда приемането на мерки за сближаване на законовите, подзаконовите или административните разпоредби на държавите-членки, които имат за цел създаването или функционирането на вътрешния пазар.  Улесняването на свободното движение на казеини и казеинати, предназначени за консумация от човека и осигуряването на лесен достъп до висококачествени продукти е ключов елемент при създаването на отворен вътрешен пазар. Единният европейски пазар помага на предприятията в ЕС, като цяло, да изградят стабилна платформа в открита, разнообразна и конкурентна среда.Ще способства за увеличаване на производството и предлагането на безопасни храни, в чийто състав са вложени казеини и казеинати, обезпечаване на високо ниво на защита на потребителите.  Това ще доведе до по-устойчиво производство и потребление.  Основно засегнати от прилагането му са бизнес оператори, млекопреработватели, месопреработватели и производители на хранителни добавки и/или вносители и бизнес оператори, които извършват дейност, свързана с дистрибуция на казеини, казеинати и техните смеси, включително търговия на едро и дребно.  **3. По отношение на потребителите:**  Гарантиране висока степен на защита на здравето и правата на потребителите на територията на Република България.  С приемането на наредбата ще се подобри информираността на потребителите и възможностите за контрол върху безопасността и качеството на предлаганите на пазара групи храни, регламентирани в акта. При ефективното й прилагане може да се очаква по-добре информиран избор на потребителя, по-надежден контрол срещу подвеждащи практики за заблуда на потребителя и увеличаване на дела на качествените и ефективни продукти, предлагани на пазара. Това от своя страна ще окаже положително влияние върху опазването на общественото здраве.  **Отрицателни (икономически/социални/екологични) въздействия:**  Не се очакват отрицателни въздействия.  **Специфични въздействия:**  **Въздействия върху малките и средните предприятия:**  Необходимо е бизнес операторите да разполагат със специално оборудване, използвано за вземане на проби от казеини и казеинати, предназначени за консумация от човека. Тези изисквания съществуват и се прилагат и към момента затова ефектите за МСП не са по-различни и по-значими от сега действащите.  **Административна тежест:**  Не се изискват допълнителни разходи, както и такива за такси или други административни или капиталови разходи. | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  |  |  | | --- | --- | --- | --- | --- | --- | |  | | **Вариант**  **„Без действие“** | **Вариант 1** | **Вариант 2** | **Вариант n** | | ***Ефективност*** | Цел 1: Определяне на ясни изисквания и критерии към наименованията, състава, характеристиките,етикетирането, методите за вземане на проби и методите за анализ на казеините и казеинатите, както и на техните смеси, предназначени за консумация от човека. | Ниска | Висока |  |  | | Цел 2: Прецизиране и съобразяване на разпоредбите с настъпилите промени в правото на ЕС, както и в националното законодателство.  Сближаването на законодателствата на държавите членки във връзка с казеините и казеинатите, предназначени за консумация от човека. | Ниска | Висока |  |  | | Цел 3: Гарантиране на висока степен на защита на здравето и правата на потребителите на територията на Република България чрез осигуряване на подходяща информираност за групата храни, регламентирани в проекта. | Средна | Висока |  |  | |  | Цел 4: Улесняване свободното движение на казеини и казеинати, предназначени за консумация от човека и осигуряване на лесен достъп до висококачествени продукти. | Ниска | Висока |  |  | |  | Цел 5: Ограничаване на възможностите за системни нарушения и повишаване на ефективността на контрола | Ниска | Висока |  |  | | ***Ефикасност*** | Цел 1: Определяне на ясни изисквания и критерии към наименованията, състава, характеристиките,етикетирането, методите за вземане на проби и методите за анализ на казеините и казеинатите, както и на техните смеси, предназначени за консумация от човека. | Средна | Висока |  |  | | Цел 2: Прецизиране и съобразяване на разпоредбите с настъпилите промени вправото на ЕС, както и в националното законодателство.  Сближаването на законодателствата на държавите членки във връзка с казеините и казеинатите, предназначени за консумация от човека. | Ниска | Висока |  |  | | Цел 3: Гарантиране на висока степен на защита на здравето и правата на потребителите на територията на Република България чрез осигуряване на подходяща информираност за групата храни, регламентирани в проекта. | Средна | Висока |  |  | |  | Цел 4: Улесняване свободното движение на казеини и казеинати, предназначени за консумация от човека и осигуряване на лесен достъп до висококачествени продукти. | Средна | Висока |  |  | |  | Цел 5: Ограничаване на възможностите за системни нарушения и повишаване на ефективността на контрола | Средна | Висока |  |  | | ***Съгласуваност*** | Цел 1: Определяне на ясни изисквания и критерии към наименованията, състава, характеристиките,етикетирането, методите за вземане на проби и методите за анализ на казеините и казеинатите, както и на техните смеси, предназначени за консумация от човека. | Средна | Висока |  |  | | Цел 2: Прецизиране и съобразяване на разпоредбите с настъпилите промени в правото на ЕС, както и в националното законодателство.  Сближаването на законодателствата на държавите членки във връзка с казеините и казеинатите, предназначени за консумация от човека. | Средна | Висока |  |  | | Цел 3: Гарантиране на висока степен на защита на здравето и правата на потребителите на територията на Република България чрез осигуряване на подходяща информираност за групата храни, регламентирани в проекта. | Средна | Висока |  |  | |  | Цел 4: Улесняване свободното движение на казеини и казеинати, предназначени за консумация от човека и осигуряване на лесен достъп до висококачествени продукти | Средна | Висока |  |  | |  | Цел 5: Ограничаване на възможностите за системни нарушения и повишаване на ефективността на контрола | Средна | Висока |  |  | | |
| **6. Избор на препоръчителен вариант:**  **По проблем 1: Вариант 1 „Приемане на проект на ПМС за приемане на Наредба за специфичните изисквания към казеините и казеинатите, предназначени за консумация от човека“.** | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен,* регистрационен*; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  Не се създава нов регулаторен режим.  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*.  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241, 17.9.2015 г.).  *1.6. В случай че се изменят регулаторни режими или административни услуги, посочете промяната.*  Не се изменят регулаторни режими или административни услуги. | |
| **6.3. Създават ли се нови регистри от прилагането на препоръчителния вариант (включително по отделните проблеми)?** | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?** | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани | |
| **7. Консултации:**      Проектът на Постановление на Министерския съвет за приемане на Наредба за специфичните изисквания към казеините и казеинатите, предназначени за консумация от човека, ще бъде публикуван на интернет страницата на Министерство на земеделието, храните и горите и на Портала за обществени консултации за срок от 30 дни. | |
| **8. Приемането на нормативния акт произтича ли от правото на Европейския съюз?**      С проекта на акт се въвеждат разпоредбите на Директива (ЕС) 2015/2203, Първа директива на Комисията 86/424/ЕИО и Първа директива на Комисията 85/503/ЕИО.  С проекта на наредба се създават и условия за прилагането на Регламент (ЕС) № 1169/2011.  Директива (ЕС) 2015/2203 се прилага по отношение на казеини и казеинати, които са предназначени за консумация от човека, както и техните смеси. Основната цел на Директивата е посредством сближаване на законодателствата на държавите-членки да се улесни свободното движение на казеини и казеинати, предназначени за консумация от човека, като същевременно се осигурява висока степен на защита на здравето, както и съществуващите разпоредби да се приведат в съответствие с общото законодателство на Съюза в областта на храните и с международните стандарти.  Първа директива на Комисията 86/424/ЕИО определя методи за вземане на проби във връзка с контрола на химическия анализ на определени предназначени за консумация от човека казеини и казеинати.  Първа директива на Комисията 85/503/ЕИО определя обхвата на методите за анализ на казеини и казеинати предназначени за консумация съгласно Първа директива на Комисията.  Регламент (ЕС) № 1169/2011установява общите принципи, изисквания и отговорности, уреждащи информацията за храните, и по-специално етикетирането на храните. Той определя средствата за гарантиране на правото на потребителите на информация и процедурите за предоставяне на информация за храните, като се отчита необходимостта от предоставяне на достатъчна гъвкавост с оглед на бъдещото развитие и новите изисквания относно информацията.  Регламентът се прилага спрямо бизнес операторите в хранителната промишленост на всички етапи от хранителната верига, когато техните дейности се отнасят до предоставянето на потребителите на информация за храните. Той се прилага за всички храни, предназначени за крайния потребител, включително за храни, доставяни от заведения за обществено хранене, и храни, предназначени за снабдяване на заведения за обществено хранене.  Той се прилага за услугите по приготвяне и предлагане на храни, предоставяни от транспортни дружества, когато отправната точка е на територията на държавите-членки, за които се прилагат Договорите.  Съответните оценки на въздействието на ниво ЕС на описаните по-горе нормативни актове са били изготвени към момента на приемането им. | |
| **9. Изисква ли се извършване на цялостна предварителна оценка на въздействието поради очаквани значителни последици?** | |
| **10. Приложения:** | |
| **11. Информационни източници:**  Наредба за специфичните изисквания към казеините и казеинатите, предназначени за консумация от човека, приета с ПМС № 2 от 2017 г., (обн., ДВ, бр. 4 от 2017 г.);  Закон за храните;  Закон за управление на агрохранителната верига;  Директива (ЕС) 2015/2203, Първа директива на Комисията 86/424/ЕИО и Първа директива на Комисията 85/503/ЕИО;  Регламент (ЕС) № 1169/2011. | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност: д-р Петя Петкова двм**  **Директор на дирекция „Политики по агрохранителната верига“**  **Дата: 23.04.2021 г.**  **Подпис:** … | |